Nadia Comăneci
Store norske leksikon,Sport og spill,Turn og dansesport,Turn
Nadia Comăneci er en tidligere rumensk turner. Hun ble i 1976 olympisk mester, bare 14 år og 250 dager gammel, og ble den første som oppnådde toppkarakteren 10 i de olympiske leker. Hun vant i alt 5 olympiske mesterskap: mangekamp, bom og skranke i Montreal i 1976, samt bom og frittstående i Moskva i 1980.
Comăneci tok også OL-sølv i individuell mangekamp i 1980 og for lag i 1976 og 1980, samt OL-bronse i frittstående i 1976. Hun vant 2 VM-gull (bom i 1978 og lag i 1979) og 9 EM-gull (i mangekamp, hopp, skranke og bom i 1975 som 13-åring i Skien, mangekamp og skranke i 1977, og mangekamp, hopp og frittstående i 1979). I alt vant hun 16 VM og EM-medaljer i løpet av karrieren.Hun flyktet i 1989 fra Romania og bosatte seg i USA, hvor hun i 2001 ble amerikansk statsborger. Les mer i Store norske leksikon turn